CELEX: 32012R1097
Language: el
Date: 2012-11-23 00:00:00
Title: Εκτελεστικός κανονισμός (ΕΕ) αριθ. 1097/2012 της Επιτροπής, της 23ης Νοεμβρίου 2012 , σχετικά με την τροποποίηση του κανονισμού (ΕΕ) αριθ. 142/2011 για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία όσον αφορά την αποστολή ζωικών υποπροϊόντων και παράγωγων προϊόντων μεταξύ των κρατών μελών Κείμενο που παρουσιάζει ενδιαφέρον για τον ΕΟΧ

24.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 326/3
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1097/2012 ΤΗΣ ΕΠΙΤΡΟΠΉΣ
   της 23ης Νοεμβρίου 2012
   σχετικά με την τροποποίηση του κανονισμού (ΕΕ) αριθ. 142/2011 για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία όσον αφορά την αποστολή ζωικών υποπροϊόντων και παράγωγων προϊόντων μεταξύ των κρατών μελών
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (1), και ιδίως το άρθρο 21 παράγραφος 5 στοιχείο α), το άρθρο 23 παράγραφος 3 και το άρθρο 48 παράγραφος 2,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1069/2009 προβλέπει κανόνες για τη δημόσια υγεία και την υγεία των ζώων όσον αφορά τα ζωικά υποπροϊόντα και τα παράγωγα προϊόντα, ώστε να προλαμβάνονται και να ελαχιστοποιούνται οι κίνδυνοι για τη δημόσια υγεία και την υγεία των ζώων οι οποίοι προκύπτουν από τα εν λόγω προϊόντα. Προβλέπει επίσης κανόνες για τη διάθεση στην αγορά ζωικών υποπροϊόντων και παράγωγων προϊόντων.
            
         
               (2)
            
            
               Ο κανονισμός (ΕΕ) αριθ. 142/2011 της Επιτροπής, της 25ης Φεβρουαρίου 2011, για την εφαρμογή του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την εφαρμογή της οδηγίας 97/78/ΕΚ του Συμβουλίου όσον αφορά ορισμένα δείγματα και τεμάχια που εξαιρούνται από κτηνιατρικούς ελέγχους στα σύνορα οι οποίοι αναφέρονται στην εν λόγω οδηγία (2), θεσπίζει κανόνες εφαρμογής για τον κανονισμό (ΕΚ) αριθ. 1069/2009, συμπεριλαμβανομένων των κανόνων για την καταχώριση των υπευθύνων επιχειρήσεων, το περιεχόμενο των εμπορικών εγγράφων που συνοδεύουν τις αποστολές ζωικών υποπροϊόντων και παράγωγων προϊόντων στο εμπόριο μεταξύ των κρατών μελών και τη μορφή του έντυπου κοινοποίησης που πρέπει να παρέχεται για ορισμένα ζωικά υποπροϊόντα και παράγωγα προϊόντα βάσει του άρθρου 48 παράγραφος 1 του κανονισμού (ΕΚ) αριθ. 1069/2009.
            
         
               (3)
            
            
               Σύμφωνα με τον κανονισμό (ΕΚ) αριθ. 1069/2009, οι υπεύθυνοι επιχειρήσεων πρέπει να εξασφαλίζουν ότι τα ζωικά υποπροϊόντα και τα παράγωγα προϊόντα είναι ιχνηλάσιμα σε όλα τα στάδια της αλυσίδας συλλογής, παρασκευής, χρήσης και απόρριψης, ώστε να αποφεύγονται περιττές διαταραχές στην εσωτερική αγορά σε περίπτωση συμβάντων που συνδέονται με πραγματικούς ή δυνητικούς κινδύνους για τη δημόσια υγεία ή την υγεία των ζώων.
            
         
               (4)
            
            
               Οι υπεύθυνοι επιχειρήσεων πρέπει να εξασφαλίζουν ότι οι δραστηριότητες που καλύπτονται από το πεδίο εφαρμογής της νομοθεσίας για τα ζωικά υποπροϊόντα έχουν καταχωριστεί ή εγκριθεί. Ωστόσο, η διακίνηση μικρών ποσοτήτων υλικών των κατηγοριών 2 και 3 μπορεί να παρουσιάσει αμελητέο κίνδυνο αν αυτά κατάγονται από περιοχές στις οποίες δεν έχει κοινοποιηθεί μεταδοτική στον άνθρωπο ή στα ζώα νόσος. Τα κράτη μέλη πρέπει, συνεπώς, να εξουσιοδοτηθούν να επιτρέπουν ειδικές δραστηριότητες χωρίς καταχώριση, όπως προβλέπεται στο άρθρο 23 του κανονισμού (ΕΚ) αριθ. 1069/2009. Αυτή η παρέκκλιση πρέπει να περιορίζεται μόνο σε δραστηριότητες που αφορούν την άμεση παράδοση των προϊόντων εντός της περιοχής στον τελικό χρήστη, στην τοπική αγορά ή σε τοπικά καταστήματα λιανικής πώλησης.
            
         
               (5)
            
            
               Κάθε φορτίο ζωικών υποπροϊόντων ή παράγωγων προϊόντων που αποτελούν αντικείμενο εμπορικών συναλλαγών μεταξύ των κρατών μελών πρέπει να συνοδεύεται από εμπορικό έγγραφο. Ωστόσο, είναι αναγκαίο να τροποποιηθούν και να επεκταθούν οι τρέχουσες απαιτήσεις σχετικά με το εμπορικό έγγραφο και να εξασφαλιστεί ότι περιλαμβάνει όλες τις αναγκαίες πληροφορίες για τον ασφαλή διακίνηση, την επεξεργασία και την προβλεπόμενη χρήση ή την απόρριψη του εν λόγω υλικού.
            
         
               (6)
            
            
               Στο εμπορικό έγγραφο οι υπεύθυνοι επιχειρήσεων πρέπει να προσδιορίζουν ορισμένες πληροφορίες σχετικά με το φορτίο, ιδίως την κατηγορία των ζωικών υποπροϊόντων ή των παράγωγων προϊόντων, τη φύση του προϊόντος και το είδος της επεξεργασίας. Σύμφωνα με το άρθρο 3 του κανονισμού (ΕΕ) αριθ. 142/2011 δεν υπάρχει ανάγκη έκδοσης εμπορικού εγγράφου για παράγωγα προϊόντα, τα οποία έχουν δηλωθεί ως το τελικό σημείο στην αλυσίδα παρασκευής. Επίσης, μπορεί να αφαιρεθεί αναφορά σε πρότυπα μεταποίησης στον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (3). Συνεπώς, το παράρτημα VIII του κανονισμού (ΕΕ) αριθ. 142/2011 πρέπει να τροποποιηθεί αναλόγως.
            
         
               (7)
            
            
               Αρκετά ζωικά υποπροϊόντα και παράγωγα προϊόντα που αναφέρονται στο άρθρο 48 παράγραφος 1 του κανονισμού (ΕΚ) αριθ. 1069/2009 πρέπει να εγκριθούν εκ των προτέρων από την αρμόδια αρχή του κράτους μέλους προορισμού, ύστερα από αίτηση του υπευθύνου επιχειρήσεων. Στο παράρτημα XVI του κανονισμού (ΕΕ) αριθ. 142/2011 παρατίθεται τυποποιημένο μορφότυπο για την έγκριση της αποστολής ζωικών υποπροϊόντων και παράγωγων προϊόντων σε άλλο κράτος μέλος. Το μορφότυπο αυτό πρέπει να τροποποιηθεί ώστε να συμπεριλάβει πληροφορίες σχετικά με την ημερομηνία λήξης ισχύος των αδειών, τον όγκο ή τη μάζα της αποστολής, το όνομα και τη διεύθυνση του αποστολέα, την προέλευση των ζωικών υποπροϊόντων και τον τόπο προορισμού της αποστολής. Συνεπώς, το παράρτημα XVI του κανονισμού (ΕΕ) αριθ. 142/2011 πρέπει να τροποποιηθεί αναλόγως.
            
         
               (8)
            
            
               Επομένως, είναι σκόπιμο να τροποποιηθεί αναλόγως ο κανονισμός (ΕΕ) αριθ. 142/2011.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 142/2011 τροποποιείται ως εξής:
   
               1)
            
            
               Στο άρθρο 20, η παράγραφος 4 στοιχείο γ) αντικαθίσταται από το ακόλουθο κείμενο:
               
                           «γ)
                        
                        
                           υπευθύνους επιχειρήσεων που μεταφέρουν στεγνό ακατέργαστο μαλλί και τρίχες, υπό τον όρο ότι είναι συσκευασμένα σε ασφαλές περίβλημα, και αποστέλλονται απευθείας σε μονάδα παρασκευής παράγωγων προϊόντων με σκοπό χρήσεις εκτός της αλυσίδας ζωοτροφών ή σε μονάδα που εκτελεί ενδιάμεσες δραστηριότητες, υπό συνθήκες που αποτρέπουν την εξάπλωση παθογόνων παραγόντων·
                        
                     
                           δ)
                        
                        
                           υπευθύνους επιχειρήσεων που χρησιμοποιούν μικρές ποσότητες υλικών των κατηγοριών 2 και 3 που αναφέρονται στα άρθρα 9 και 10 του κανονισμού (ΕΚ) αριθ. 1069/2009 ή προϊόντων που προέρχονται από αυτά, για τους σκοπούς της απευθείας παράδοσης των προϊόντων εντός της περιοχής στον τελικό χρήστη, στην τοπική αγορά ή σε τοπικά καταστήματα λιανικής πώλησης, αν η αρμόδια αρχή δεν θεωρεί ότι η εν λόγω δραστηριότητα παρουσιάζει κίνδυνο εξάπλωσης τυχόν σοβαρής μεταδοτικής στον άνθρωπο ή στα ζώα νόσου· το σημείο αυτό δεν εφαρμόζεται όταν τα υλικά αυτά χρησιμοποιούνται ως ζωοτροφές εκτρεφόμενων ζώων, εκτός των γουνοφόρων ζώων.».
                        
                     
         
               2)
            
            
               Τα παραρτήματα VIII και XVI τροποποιούνται σύμφωνα με το παράρτημα του παρόντος κανονισμού.
            
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Νοεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 300 της 14.11.2009, σ. 1.
   
      (2)  ΕΕ L 54 της 26.2.2011, σ. 1.
   
      (3)  ΕΕ L 139 της 30.4.2004, σ. 55.
   
      ΠΑΡΑΡΤΗΜΑ
      Τα παραρτήματα του κανονισμού (ΕΕ) αριθ. 142/2011 τροποποιούνται ως εξής:
      
                  1.
               
               
                  Στο παράρτημα VIII κεφάλαιο III, το υπόδειγμα εμπορικού εγγράφου αντικαθίσταται από το ακόλουθο:
                  «Εμπορικό έγγραφο
                  
                  Για τη μεταφορά, εντός της Ευρωπαϊκής Ένωσης, ζωικών υποπροϊόντων και παράγωγων προϊόντων που δεν προορίζονται για κατανάλωση από τον άνθρωπο σύμφωνα με τον κανονισμό (ΕΚ) αριθ. 1069/2009
                  
                     
                  
                     
               
            
                  2.
               
               
                  Στο παράρτημα XVI κεφάλαιο III, το τμήμα 10 αντικαθίσταται από το ακόλουθο κείμενο:
                  «Τμήμα 10
                  
                  
                     Τυποποιημένη μορφή αιτήσεων για ορισμένες εγκρίσεις στο ενδοενωσιακό εμπόριο
                  
                  Οι υπεύθυνοι επιχειρήσεων πρέπει να υποβάλλουν αιτήσεις στην αρμόδια αρχή του κράτους μέλους προορισμού για την έγκριση της αποστολής ζωικών υποπροϊόντων και παράγωγων προϊόντων, όπως αναφέρεται στο άρθρο 48 παράγραφος 1 του κανονισμού (ΕΚ) αριθ. 1069/2009, σύμφωνα με το ακόλουθο υπόδειγμα: